ආසියාවේ ලොකුම මංකොල්ලය හා ශ්‍රී ලංකාවේ ලොකුම නඩුව ශිරාණි තිලකවර්ධන විනිසුරුවරිය ඉදිරියේ විභාග වෙමින් තිබියදී ඇගෙන් එය උදුරාගෙන එය විභාග නොකර තබාගෙන සිටින අකීකරු අගවිනිසුරුවරිය පලවා හැර නීතිගරුක රටට ආදරය කරන අගවිනිසුරුවරියක් පත්කරන ලෙස තැන්පත්කරුවන් වගකිවයුත්තන්ගෙන් හා විධායකයෙන් ඉල්ලා සිටියහ.ගෝල්ඩන් කී හි ලක්‍ෂ 305 කට අධික මුදලක් තැන්පත් කළ රඹුක්කන පදිංචි සමන් ශාන්ත කුමාර මහතා ඊයේ (20) ශ්‍රේෂ්ඨාධිකරණය ඉදිරිපිට ඇති මාර ගසකට නැඟ උපවාසය ආරම්භ කරමින් ඉල්ලා සිටියේ දැනට ශ්‍රේෂ්ඨාධිකරණයේ බහා තබා ඇති තම ගෝල්ඩන් කී නඩුව කඩිනමින් විභාග කරන බවට පිළිතුරක් ලැබෙන තෙක් සිය උපවාසය අත්නොහරින බවය.ශ්‍රේෂ්ඨාධිකරණ විනිසුරු ශිරාණි තිලකවර්ධන මහත්මිය තමන්ට හා තැන්පත්කරුවන්ට 2011 ජූනි 29 වැනි දින විසඳුමක් ලබා දුන් බවත්, එම විසඳුමට අනුව තැන්පත්කරුවන්ගේ මුදලින් 45% ක් මේ වසර අවසානයේ හිමිවීමට තිබූ බවත්, එම කටයුතුවලට ද හරස් කැපුවේ අගවිනිසුරුවරිය බවට ඔවුන් පැවසූහ.